
ud m हूं, वह मेरे अपने निश्चकी बात हे, | 
۳ & हो सकता ददे कि मेरा निश्चय ठीक न gl E 5 
241 है । परन्तु मुझे अपने fam कोई सन्देह Oo 
नहीं है, में इस विषयमें संशयात्मा नहीं हूं, तथापि दूसरेके | 
निश्चयकों गळत बतानेका मुझे कोई अधिकार 3 | m E 

सम्वन्धमें सदासे कहते ही आ रहे हैं, किन्तु उनका वह क 


आजतक पूरा नहीं हुआ । अवतकके उनके सब वचनोंको 
मिलाकर या अळग अळग कर, कोई परमात्माके वास्तविक 
खरूपका वर्णन करना चाहे, तो उसके द्वारा भी पूरा वर्णन 
नहीं हो सकता | अधूरा ही € जाता है | इस विवेचनम यह 
तो निश्चय हो गया कि, भगवान्‌ हैं अवश्य, उनके होनेमें रत्ती- 
भर भी 7و2‎ नहीं है, यह दृढ़ निश्चय है ۱ अतएव जो आदमी 
भगवानको अपने मनसे जैसा समझकर साधन कर रहे हें, उस- 


अं परित्रतनकी कोई आवश्यकता नहीं | परन्तु सुधार कर लेना 


चाहिये . वास्तवमें साधन करनेवालोमें कोई भी भूल्मे नहीं है 
या एक रकम सभी ed EO जो परमात्मा लिये साधन 
करता है, वह उसीके मार्गपर चलता है, इसलिये कोई Wed 
नहीँ है और भूळमें इसलिये हैं कि, जिस किसी एक वस्तुको 
साध्य या ध्येय मानकर, वे उसकी प्राप्तिका साधन करते ह 
. उस साध्य या ध्येयसे वास्तविक परमात्माका TET 
अत्यन्त विलक्षण है । जो जानने, मानने और साधन करनेमें 
आता है, वह तो असली ध्येय परमात्माको वतानेवाला सांकेतिक - 
लक्ष्य है ' इसलिये जहांतक 54 असलीकी प्राप्ति नहीं होती, 
irm समी भूलमें हैं ऐसा कहा गया है | परन्तु इससे यह 
'नहीं मानना चाहिये कि, पहले भूछको ठीक करके फिर साधन 
करेंगे । ठीक तो कोई कर ही नहीं सकता, यथार्थ प्राप्तिक बाद 


आप ही ठीक हो जाता 3 जो 
ही ठीक हो जाता है y पह ः (जो होता है सो 

अनुमान होता है और उस अनुमानसे जो कुछ किया जाता है 
वही उसकी ग्राप्तिका ठीक उपाय है | जैसे एक आदमी द्वितीयाके 


. चन्द्रमाको देख चुका है, वह दूसरे न देखनेवालाको इशारेसे 


बतलाता है कि, तूं मेरी नजरसे देख उस वृक्षसे चार अंगुल 
ऊंचा चन्द्रमा है। इस कथनसे उसका लक्ष्य बृक्षकी ओरसे 
होकर चन्द्रमा तक चला जाता है और वह चन्द्रमाको देख 
लेता È l वास्तवमें न तो वह उसकी आंखमें घुसकर ही देखता 


है और न चन्द्रमा उस वृक्षसे चार,अगुल ऊंचा ही है और न .. 


चन्द्र-मण्डळ जितना छोटा वह देखता है उतना छोटा ही है। 
परन्तु लक्ष्य बंध जानेसे वह उसे देख लेता है। कोई कोई 
द्वितीयाके चन्द्रमाका लक्ष्य करानेके लिये सरपतसे बतलाते हैं 
कोई इससे भी अधिक लक्ष्य करानेके लिये चूनेसे लकीर खाँच- 
कर या चित्र बनाकर उसे दिखाते हँ, परन्तु वास्तवमें चन्द्रमाके 
वास्तविक स्वरूपसे इनकी कोई समता नहीं। न तो चन्द्रमाका 
इनमें प्रकाश ही है, न यह उतने बड़े ही हैं और न इनमें चन्द्रमा- 
के अन्य गुण ही हें ۱ इसीग्रकार टक्ष्यके द्वारा देखनेपर भगवान्‌ 
देखे या जाने जा सकते Û | वास्तवमे लक्ष्य और उनके असली 
खरूपमें वैसा ही अन्तर है कि जैसा चन्द्रमा और उसके लक्ष्यमें। 
चन्द्रमाका खरूप तो शायद कोई योगी बता भी सकता 
है, TEJ भगवानका स्वरूप कोई बता नहीं सकता, क्योंकि 
यह वाणीका विषय नहीं है | वह तो जब प्राप्त होगा, तभी 

KATA 'होगा | .जिसको*प्रास होगा वह भी उसे समझा.नहीं 

सकेगा | यह तो असली स्वरूपकी बात हुई | अब यह वतलाना 
हे कि साधकके ल्यि वह ध्येय या लक्ष्य किस प्रकारका होना 
चाहिये और वह किस प्रकार समझा जा सकता है. | इस विषयमे 
महात्माओंसे सुनकर और शाब्नोंको सुन और देखकर, मेरे 
अनुभवे जो वातें निश्चयात्मक रूपसे जची, वही बतलाई 
जाती है। किसीकी इच्छा हो तो वह उसे काममें छा सकता है। 
परमात्माक असली स्वरूपका ध्यान तो वास्तवमें वन 
“नही सकता । जब तक नेत्रोंसे, मनसे और बुद्धिसे परमात्माके 
: स्वरूपका अनुभत्र न हो जाय, तब तक जो ध्यान किया जाता 
है, वह अनुमानसे ही होता है | महात्माओंके द्वारा सुनकर, 
शाख्नोमें पढ़कर, चित्रादि देखकर साधन करनेसे साधकको 
परमात्माके दर्शन हो सकते हैं | पहले यह वात कही जा चुकी 
है कि, जो परमात्माका जिस प्रकार ध्यान कर रहे हैं, वे वैसा 
ही करते रहें, परिवर्तनकी आवश्यकता नहीं | कुछ सुधारकी 
आवश्यकता अवय है | | 
घ्यान केसे करना चाहिये 
| कुछ लोग निराकार शुद्ध त्रह्मका ध्यान करते हैं, कुछ 
साकार दो भुजावाछे और कुछ चतुर्भुजधारी भगवान्‌ विष्णुका 
ध्यान करते हैं, वास्तवमें भगवान्‌ विष्णु राम और कृष्ण जैसे 
एक हैं, वैसे ही देवी, शिव, गणेश और सूर्य भी उनसे कोई 
भिन नहीं । ऐसा अनुमान होता है कि छोगोंकी मिन्न -भिन्न 
धारणाक्रे अनुसार एक ही परमात्माका निरूपण करनेके लिये, 
श्रीवेदव्यासजीने अठारह पुराणोंकी रचना की है, जिस देवके 


3 : 


नामसे जो पुराण बना, उसमें उसीको सर्वोपरि, सृष्टि कर्ता, 
सर्वेगुणसम्पन्न, ईश्वरं वतळाया गया। TET नाम रूपके 
मेदसे सवमें उस एक ही परमात्माकी बात कही गयी है | नाम 
रूपकी भावना साधक अपनी इच्छानुसार कर सकते हैं, यदि 
कोई एक स्तम्भको ही परमात्मा मानकर उसका ध्यान करे तो 
वह भी परमात्माका ही ध्यान होता है, लक्ष्यमें इश्वरका पूर्ण 
भाव होना चाहिये । 
साकार और निराकारके '्यानमें साकारकी अपेक्षा ' 
निराकारका ध्यान कुछ कठिन है, फळ दोनोंका एक ही &, 
केवळ साधनमें भेद है । अतएव अपनी अपनी प्रीतिक अनुसार 
साधक निराकार या साकारका ध्यान कर सकते हैं | 
निराकारके उपासक साकारके भावको साथमें न रखकर 
केवळ निराकारका ही ध्यान करें, तो भी कोई आपत्ति नहीं, 
परन्तु साकारका तत्त्व समझकर परमात्माको स्वदेशी, विश्वरूप 
मानते हुए, निराकारका ध्यान करें तो फळ शीघ्र होता है | 
` ससाकारका तत्त्व न समझनेसे कुछ बिळम्बसे सफलता होती E 
साकारके उपासकको निराकार, व्यापक ब्रह्मका तत्त्व 
जाननेको आवश्यकता है, इसीसे बह सुगमतापर्यक शीघ्र 
सफळता ग्रा कर सकता है | भगवानने गीतामें प्रभाव समझ- 
कर ध्यान करनेकी ही वड़ाई की है | 


मय्यावेशय मनो ये मां नित्ययुक्ता उपासते | 
श्रद्धया -परयोपेतास्ते मे युक्ततमा मताः ॥ 


(ao १२॥ २) ` 
uw 


हे अर्जुन ! मेरेमें मनको एकाग्रकरके निरन्तर मेरे भजन, 
AAA लग gle जो भक्तजन, अतिशय श्रेष्ठ श्रद्धासे युक्त 
हुए, मुझ सगुणरूप परमेश्वरको भजते हैं, वे मेरेको योगियोंमें 
भी अति उत्तम योगी मान्य हैं अर्थात्‌ उनको में अति श्रेष्ठ 
मानता हूं । 

वास्तवमें निराकारके प्रभावको जानकर जो साकारका 
ध्यान किया जाता है, वही भगवतूकी शीघ्र प्राप्तिके लिये उत्तम 
और تج‎ साधन है | परन्तु परमात्माका असली स्वरूप इन 
दोनोंस ही विलक्षण है कि जिसका ध्यान नहीं किया जा सकता | 
निराकारके ध्यान करनेकी कई युक्तियां € | जिसको जो सुगम 
माळूम हो, वह उसीका अभ्यास करे | सवका फळ एकही 
.& | कुछ युक्तियां यहौपर वतलाई जाती हैं | 
साधकको श्रीगीताकी अ० ६।११ से १३ के अनुसार, 
' एकान्त स्थानमें स्वस्तिक या सिद्धासनसे वैठकर,नेत्रोंकी दृष्टिको 
नासिकाके अग्र. भागपर रखकर या आंखें ee (अपनी 
इच्छानुसार ) नियमपूवक प्रतिदिन कमसे कम तीन घण्टेका 
समय ध्यानके अभ्यासमें विताना चाहिये | तीन घण्टे कोई न 
कर सके तो दो करे, दो नहीं तो एक घण्टे अवश्य ध्यान करना 
चाहिये | शुरू शुरूम मन न लगे तो १५-२० मिनिटसे आरम्भ 
कर धीरे धीरे ध्यानका समय बढ़ाता रहे | बहुत शीधर प्राप्तिकी 
इच्छा रखनेवाले साधकोंके लिये तीन घण्टेका अभ्यास आवश्यक 
& 


है | ध्यानमें नाम जपसे बड़ी सहायता मिलती है | Senn 
सभी नाम समान हैं, परन्तु निराकारकी उपासनामें ]من‎ 
प्रधान है । योगदर्शनमें भी महर्षि पतज्ञलिने कहा हैः— 
तस्य वाचकःभ्रणवः |, 'तज्जपस्तदथेभावनम्‌ । 
(योगदर्शन Fo पाद १ (२७॥ २८ ) 
उसका वाचक प्रणव (3%) है उस प्रणवका जप करना 
| और उसके अर्थ परमात्माका ध्यान करना चाहिये | 
इन सूत्रोंका मूळ आधार-““इश्‍्वर प्रणिधानाद्वा।” (योग ० 
१ 1२३) & | इसमें भगवानूकी शरण होनेको और उन दोनोंमें 
से पहलेमें भगवान्‌का नाम बतलाकर, दूसरेमें नाम जप और 
स्वरूपका ध्यान करनेकी बात कही गई है । | 
महर्षि पतञ्नलिक परमेश्वरके स्वरूप सम्बन्धी अन्य विचारों- 
के सम्बन्धमें, मुझे यहांपर कुछ नहीं कहना है । यहां पर मेरा 
अभिप्राय केवळ यही है कि, ध्यानका लक्ष्य ठीक करनेके लिये 
पतज्ञलिजीके कथनानुसार स्वरूपका ध्यान करते इए नामका 
जप करना चाहिये | ॐ की जगह कोई “आनन्दमयः या 
'बिज्ञानानन्दघन, ब्रह्मका जप करे, तो भी कोई आपत्ति नहीं 
है |. भेद नामोंमें है, med कोई फरक नहीं है | | 
जप सबसे उत्तम वह होता है, जो मनसे होता है, जिसमें. . 
जीम हिलाने और STER उच्चारण करनेकी कोई आवश्यकता 
नहीं होती । ऐसे जपमे ध्यान और जप दोनों साथ ही हो सकते 
हैं | अन्त;करणके चार पदार्थोमेंसे मन और बुद्धि दो प्रधान हैं, | 


बुद्धिसे पहले परमात्माका खरूप निश्चयकरके उसमें बुद्धि स्थिर 
कर ले, फिर मनसे उसी सर्वल्न परिपूण आनन्दमयको पुनः पुन 
' आवृत्ति करता रहे । यह जप भी है और ध्यान भी | वास्तव 
आनन्दमयके जप और AM काइ खास अन्तर नहा E | 
दोनों काम एक साथ किये जा सकते हैं | दूसरी युक्ति रवासके 
द्वारा जप करनेकी है । श्वासोंके आते और जाते समय कण्ठसे 
नामका जप करे, जीम और ओष्ठको बन्दकर इवासके साथ 
नामकी आवृत्ति करता रहे, यही प्राणजप है, इसका 0 
उपासना कहते हैं । यह जप भी उच श्रेणीका है | यह न 
हो सके तो मनमें ध्यान करे और जीभसे उच्चारण करे परन्तु मेरी 
समझसे इनमें साधकके लिये अधिक सुगम और OE 
इवासके द्वारा किया जानेवाळा जप है | यह तो जपकी वात 
हुईं, असलमें जप तो निराकार और साकार दोनों प्रकारके 
ध्यानमें ही होना चाहिये । अब निराकारके ध्यानके सम्बन्धमें 
कुछ कहा जाता है- 
एकान्त स्थानमें स्थिर आसनसे वैठकर, एकाग्र चित्तसे इस- 
प्रकार अभ्यास करे | जो कोई भी वस्तु इन्द्रिय और मनंसे 
प्रतीत हो, उसीको कल्पित समझकर उसका त्याग करता रहे। ' 
जो कुछ प्रतीत होता है सो है नहीं । स्थूल शरीर, ज्ञानेन्द्रियों, 
मन, बुद्धि आदि कुछ भी नहीं हैं, इसप्रकार सबका अभाव 
करते करते, अभाव करनेवाले पुरुषकी वह बृत्ति-(जिसे ज्ञान, 
विवेक और प्रत्यय भी कहते हैं, यह सब शुद्ध बुद्धिके कार्य हैं, 


6 


यहांपर बुद्धि ही इनका अधिकरण है, जिसके द्वारा परमात्माके 
स्वरूपका मनन होता है और प्रतीत होनेवाळी प्रत्येक xg 
यह नहीं है, ऐसा अभाव हो जाता है, इसीको वेदोमें 'नेति | 
नेति? ऐसा भी नहीं ऐसा भी नहीं कहा है | ) भी शान्त हो 
जाती है | उस बृत्तिका त्याग करनां नहीं पड़ता, स्वयमेव हो 
जाता है | त्यागकरनेमें तो त्याग करनेवाला, त्याज्य वस्तु और 
त्यागकी त्रिपुटी आ जाती है | इसलिये त्याग करना नहीं 
चनता, हो जाता है ۱ जैसे, इन्धनके अभावमें अभि स्वयमेव 
शान्त हो जाती है, इसीग्रकार विषयोंके सर्वथा अभावसे दृत्तिया 
भी सबंथा शान्त ह्वोजाती हैं । शेषमें जो वच रहता है, वही 
परमात्माका स्वरूप है। इसीको निर्वीज समाधि कहते हैं 
“तस्यापि निरोधे सर्वनिरोधानिवींजः समाधिः।' 

( योग०.१।७१ ) 

यहांपर यह शङ्का होती है कि, त्यागके बाद त्यागी वचता 

इ, वह अल्प है, परमात्मा महान्‌ है इसलिये बच रहनेवालेको 
ही परमात्माका स्वरूप कैसे कहा जाता है | बात ठीक है परन्तु 
वह अल्प वहींतक है, जवतक वह एक सीमाबद्धस्थानमे 
अपनेको मानकर, बाकीकी सव जगह quud भरी हुई 
समझता है | दूसरी सव वस्तुओंका अभाव होजानेपर, ATN 
यचाइआ केवळ एक तत्त्व ही * परमास्मतत्त्व ? है | संसारको 
जड़से उखाड़कर फेंक देनेपर, परमात्मा आपही रह जाते हैं | 


उपाधियांका नाश होते ही सारा भेद मिटकर अपार एकरूप 

` .परमात्माका स्वरूप रह जाता है, वही सब जगह परिपूणे और 
सभी देशकालमें व्याप्त है । वास्तवमे देशकाल भी उसमें 
कल्पित ही है । वह तो एक ही पदार्थ है, जो अपने ही आपमें 
स्थित है जो अनिर्वचनीय है, अचिन्त्य है | जब चिन्तनका 
सथा त्याग होजाता है, तभी उस अचिन्त्य ब्रह्मका खजाना 
निकल पड़ता है, साधक उसमें जाकर मिल जाता हे | जब- 
तक अज्ञानकी आइसे दूसरे पदार्थ भरे इए थे, तबतक वह 
खजाना 37277 था, अज्ञान मिटनेपर एक ही वस्तु रह जाती है, 
तब उसमें मिळ जाना याने सम्पूर्ण बृत्तियोंका शान्त होकर, 
एक ही वस्तुका रह जाना निश्चित है | 
महाकाशसे घटाकाश तभीतक अलग है, जवतक घडा 
फूट नहीं जाता | घड़ेका फूटना ही अज्ञानका नाश होना है, 
' परन्तु यह दृष्टान्त भी पूरा नहीं घटता | कारण घडा फूटनेपर 
तो उसके टूटे इए टुकड़े आकाशका कुछ अंश रोक भी लेते 
हैं, परन्तु यहां अज्ञानरूपी घड़ेके नाश हो जानेपर, ज्ञानका 
जरा सा अंश रोकनेके लिये भी कोई पदार्थ नहीं बच रहता | 
भूल मिटते ही जगतूका सवथा अभाव हो जाता है। फिर जो 
बच रहता है, वही ब्रह्म है | उदाहरणार्थ जैसे, घटाकाश 
जीव & | महाकाश परमात्मा है । उपाधिरूपी घट नष्ट हो 
जानेपर, दोनों एकरूप हो जाते हैं | एकरूप तो पहले भी थे, 
परन्तु उपाधिभेदसे भेद प्रतीत होता था । | 
वास्तवमं आकारका दृष्टान्त परमात्माके लिये स्वदेशी 
AO Een We 


۷ 


नहीं है | आकाश जड़ है, परमात्मा जड़ नहीं; आकाश दय | 
है, परमात्मा दृश्य नहीं है, आकाश विकारी है परमात्मा 
विकारशून्य 6, आकाश अनित्य है महाप्रलये इसका नाश 
होता है, परमात्मा नित्य है, आकाश शून्य है उसमें सव कुछ 
समाता है, परमात्मा घन है उसमें दूसरेका समाना संभव नहीं | 
आकारासे परमात्मा अत्यन्त विलक्षण है । ब्रह्मके एक अंशमें 
माया हे, जिसे अब्याकृत प्रकृति कहते हैं, उसके एक Sp 
महत्तत्त्व (समष्टि बुद्धि) है, जिस बुद्विसे सबकी बुद्धि होती है | 
उस बुद्धिके एक अंशम अहंकार है जिससे सब व्याप्त हैं, 
उस अहंकारके एक अंशमें आकाश, ART वायु, वायुमें 
अग्नि, err sre और जलमें पृथिवी | इसप्रकार प्रक्रियासे यह 
सिद्ध होता है कि, समस्त ब्रह्माण्ड मायाके एक- अंशे है 
और वह माया परमात्माके एक अंशे है, इस न्यायसे आकाश . 
तो परमात्माकी तुळनामे अत्यन्त ही अल्प है परन्तु इस अल्पताका 
पता परमात्माके जानने पर लगता है | जैसे, एक आदमी 
77 देखता है, نت‎ उसे दिशा, काळ, आकार, वायु, 
अग्नि, सूर्य, चन्द्रमा, दिन, रात आदि समस्त पदार्थ भासते हैं, 
“बड़ा विस्तार दीख पड़ता है, परन्तु आख खुळते ही उस सारी 
सृष्टिका अत्यन्त अमाव हो जाता है, फिर पता लगता है कि वह 
सृष्टि तो अपने ही संकल्पसे अपने ही अन्तर्गत थी, जो मेरे 
अन्दर थी, वह अवश्य ही मुझसे छोटी वस्तु थी, में तो उससे 
बड़ा हूं | वास्तवमे तो थी ही नहीं, केवळ कल्पना ही थी, परन्तु 

यदि थी भी तो भी अत्यन्त अल्प थी, मेरे एक अंशमें थी 
मेरा ही संकल्प था अतएव मुझसे कोई भिन्न वस्तु नहीं थी । 
यह ज्ञान आँख खुलने पर-जागने पर होता है इसीप्रकार 
परमात्माके सचे खरूपमें जागने पर यह सृष्टि भी नहीं रहती | 
यदि कहीं रहती है ऐसा मानें तो वह महापुरुषोंके कथनानुसार 
परमात्माके एक जरासे अंशमें और उसीके संकल्पमात्रम 
रहती & | 

इसलिये आकाशका दृष्टान्त परमात्मामें पूर्णरूपस्ते नहीं 
घटता | इंतने ही अंशमें घटता है कि, मनुष्यकी दृष्टिमं 
जैसे आकाश निराकार है, ब्रह्म वास्तवे वैसे ही निराकार है, 
मनुष्यकी दृष्टिमे जैसे आकाशकी अनन्तता भासती है, वैसे 
ही ब्रह्म सत्य अनन्त है । मनुष्यकी दृष्टिसे समझानेके लिये 
आकाशका उदाहरण है ۱ इन सब वस्तुओंका अभाव होने पर 
प्राप्त होनेवाली चीज कैसी है, उसका खरूप कोई नहीं कह 
सकता, वह तो अत्यन्त विलक्षण है | सूक्ष्ममावके तत्त्वज्ञ 
सूक्ष्मदर्शी महात्मागण उसे “सत्यं ज्ञानमनन्तं ब्रह्म, कहते 
हें । वह अपार है, असीम है. चेतन है, ज्ञाता है, घन है, 
आनन्दमय E, सुखरूप है, सत्‌ है नित्य है, इस प्रकारके 
विशेषणोसे वे उस विळक्षण वस्तुका निर्देश करते E | उसकी 
प्राप्ति हो जानेपर फिर कमी पतन नहीं होता, दुःख, 5 
सन्ताप, शोक, अल्पता, विक्षेप, अज्ञान और पाप आदि सत्र 
विकारोंकी सदाके लिये आत्यन्तिक निवृत्ति हो जाती | एक 

सत्य, ज्ञान, वोध आनन्दरूप ब्रह्मके वाहुल्यकी जागृति रहती 
& | यह जागृति भी केवळ समझाने के लिये ही है | वास्तवमें 
तो कुछ कहा नहीं जा सकता | 

' अनादिमत्परं ब्रह्म न सत्तन्नासदुच्यते ” 

| ( गीता १३॥ १२) 

वह आदिरहित परत्रह्म अकथनीय होनेसे न सत्‌ कहा 
जाता हैं और न असत्‌ ही कहा जाता है । 

यदि ज्ञानका भोक्ता कहें ता कोई भोग नहीं है | यदि 
ज्ञानरूप या सुखरूप कहें तो कोई भोक्ता नहीं है । भोक्ता, 
भोग, भोग्य सव कुछ एक ही रह जाता है वह एक ऐसी चीज है 
जिसमें त्रिपुटी रहती ही नहीं | एक तो यह निराकारके ध्यान 
की विधि है। 


ध्यानकी दूसरी विधि 


एकान्त स्थानमें बैठकर आंखें मूंदकर ऐसी भावना करे 

कि, मानो सत्‌ चित्‌ आनन्दघन रूपी समुद्रकी अत्यन्त बाढ़. 
आ गयी है और में उसमें गहरा डूबा हुआ हूं | अनन्त- 
विज्ञानानन्द्घन समुद्रमे निमग्न हुं । समस्त संसार परमात्माके 
संकल्पमे था, उसने संकल्प त्याग दिया इससे मेरे सिवाय सारे 
संसारका अभाव होकर, सर्वत्र एक सचिदानन्दधन परमात्मा 
ही रह गये | मैं परमात्माका ध्यान करता हूं तो परमात्माकें 
संकल्पम मैं हू, मेरे सिवाय और सबका अमाव हो गया | जब 
| ^ | 


परमात्मा मेरा संकल्प छोड़ देंगे, तब मैं भी नहीं रहूंगा, केवळ 
परमात्मा ही रह जायंगे । यदि परमात्मा मेरा संकल्प त्याग न 
कर, मुझे स्मरण रखें तो भी बड़े आनन्दकी बात R | इस- 
प्रकार भेदसहित निराकारकी उपासना करे । 
इसमें साधनकाळमे भेद है और सिद्धकालमें अभेद है 
परमात्माने संकल्प छोड़ दिया, बस एक परमात्मा ही रह गये। 
एक युक्ति यह है इसके सित्राय निराकारके ध्यानकी और भी 
कई युक्तियां हैं उनमेंसे दो युक्तियां कल्याणके वर्ष २ अङ्क २ 
में सच्चे सुखकी प्राप्तिके उपाय शीर्षक STF बतलाई गई हैं, 
वहा देखनी चाहिये। कहनेका अभिप्राय यह है कि निराकारका 
ध्यान दो प्रकारस होता है | भेदसे और अभेदसे, दोनोंका फल 
एक अभेद परमात्माकी प्राप्ति ही है जो छोग जीवको सदा 
अल्प मानकर परमात्मासे कभी उसका अमेद नहीं मानते, उनकी 
मुक्ति भी अल्प होती है सदाके ल्यि वे मुक्त नहीं होते, उन्हे 
्रल्यकालके बाद वापस लौटना ही पड़ता हैं, इस सुक्तिवादसे 
वे ब्रह्मको प्राप्त होकरके भी अलग रह जाते हैं | 
. अब साकारके ध्यानके सम्बन्धमें कुछ कहा जाता E | 
साकारकी उपासनाके फल दोनों प्रकारके होते हैं। साधक यदि 
सद्योमुक्ति चाहता है, शुद्ध ब्रह्ममें एकरूपसे मिळना चाहता है 
तो उसमें मिल जाता है उसकी सद्योमुक्ति हो जाती है | परन्तु 
यदि वह ऐसी इच्छा करता है कि में दास, सेवक या सखा 
बनकर भगवानके समीप निवासकर प्रेमानन्दका भोग करू या 

अलग रहकर संसारमें भगवस्प्रेम-प्रचाररूप परम सेवा करूं तो 
उसको साळोक्य, सारूप्य, सामीप्य, सायुज्य आदि मुक्तियोंमेंसे 
यथारुचि कोई सी मुक्ति मिल जाती है और वह मृत्युके वाद 
भगवानूके परम नित्यधाममें चला जाता है | ود‎ 
नित्यधाममें रहकर अन्तमें परमात्मामें मिल जाता है या संसारका 
उद्धार करनेके लिये कारक पुरुष बनकर जन्म भी ळे सकता 
है परन्तु जन्म लेनेपर भी वह किसी फंसावटमें नहीं फंस॒ता | 
माया उसे किंचित्‌ भी दुःख कष्ट नहीं पहुंचा सकती, वह नित्य 
मुक्त ही रहता ê | जिस RATT ऐसा साधक जाता है वह 
परमधाम सर्वोपरि है सबसे श्रेष्ठ है। उससे परे एक सचिदा- 
नन्द्धन निराकार शुद्ध AR अतिरिक्त और कुछ भी नहीं 
है | वह सदासे है, सब लोक नाश होनेपर भी वह बना रहता 
है । उसका खरूप कैसा है इस बातको वही जानता है जो 
वहां पहुंच जाता है | वहां जानेपर सारी भूलें मिट जाती हैं। 
उसके सम्बन्धकी सम्पूर्ण भिन्न भिन्न कल्पनाएं वहां पहुंचनेपर 
एक यथार्थ सत्यस्वरूपमें परिणत हो जाती हें | महात्मागण कहते 
हैं कि वहां पहुंचे इए भक्तोंको प्रायः वह सब शक्तियां और 
सिद्धियां प्राप्त होती हैं जो भगवानूम हैं परन्तु वे मक्त भगवान्के 
सृष्टिकायके विरुद्ध उनको उपयोग कमी नहीं करते | उस 
महामहिम IR दास, सखा या सेवक बनकर जो उस परम- 
धामे सदा समीप निवास करते हैं वे सर्वदा उसकी او‎ 
ही चलते हैं | गीताके ro ८ | २४ का छोक इस परम- 

धाममें जानेवाळे साधकके लिये ही है | बृहदारण्यक और 
छान्दोग्य उपनिषदूर्मे भी इस अचिमार्गका विस्तृत वर्णन है | 
इस नित्यधामको ही सम्भत्रतः भगवान्‌ कुष्णके उपासक 
गोलोक, भगवान्‌ रामके उपासक साकेतळोक कहते हैं ded 
इसीको सत्यक्षोक और ब्रह्मलोक कहा है | (वह RTI नहीं 
जिसमें ब्रह्माजी निवास करते हैं जिसका वर्णन गीता अध्याय 
८ के १६ वें छोकके FAA है) | भगवान्‌ साकार रूपसे 
अपने इसी नित्यधाममें विराजते हैं। साकार रूप मानकर 
नित्यपरमधाम न मानना वडी भूळकी वात है | 


Ke 


भक्तोंके लिये भगवान्‌ साकार केसे बनते हैं ? 


परमात्मा सत्‌ चित्‌ आनन्दघन नित्य अपाररूपसे सभी 
जगह परिपूर्ण हैं | उदाहरणके लिये अग्निका नाम लिया जा 


- सकता है | अग्नि निराकाररूपसे समी स्थानोंमें व्याप्त है, प्रकट 


करनेकी सामग्री एकत्र करके साधन करनेसे ही वह प्रकट हो 
जाती है | प्रकट होनेपर उसका व्यक्तरूप उतना ही लम्बा 
चौड़ा दीख पड़ता | जितना लकड़ी आदि पदार्थका होता | 
इसी प्रकार गुप्तरूपसे सर्वत्र व्यापक AA सूक्ष्म निराकार 
परमात्मा भी भक्तकी इच्छानुसार साकार रूपमें प्रकट होते हैं । 
वास्तवमें अग्निकी व्यापकताका उदाहरण भी एकदेशीय है 
क्योंकि जहां केवळ आकाश या वायु तत्त्व है वहां अग्नि नहीं 
है परन्तु परमात्मा तो सब जगह परिपूर्ण है, परमात्माकी 

व्यापकता सबसे श्रेष्ठ और विलक्षण है । ऐसा कोई स्थान 
नहीं जहां परमात्मा न हो और संसारमें ऐसी भी कोई जगह 
नहीं कि जहां परमात्माकी माया न हो | जहां देशकाल है 
वहीं माया है। मायारूप सामग्रीको लेकर परमात्मा चाहे जहां 
प्रकट हो सकते हैं । जहां जळ है और शीतळता हे वहीं 


d जम सकती है । जहां मिट्टी और कुम्हार है वहीं घडा वन | 


सकता है । जळ और मिट्टी तो शायद सव जगह न भी मिले 
परन्तु परमात्मा. और उनकी माया तो संसारमें समी जगह 
मिळती है ऐसी स्थितिमे उनके प्रकट होनेमें कठिनता ही क्या 
है ? भक्तका ग्रेम चाहिये । 

“हरि व्यापक Wu समाना | 

' AR प्रकट होहि में जाना.।' 
 _ निराकारकी व्यापकताका विचार तो सभी कर सकते 
€ परन्तु साकाररूपसे तो भगवान्‌ केवळ भक्तको ही 
दीखते हैं । वे सर्वशक्तिमान्‌ E ।' चाहे जैसे कर सकते हैं | 
एकको, अनेकको या सवको एक साथ दर्शन दे सकते हैं । 
उनकी इच्छा है ۱ अवश्य ही वह इच्छा लड़कोंके खेळकी तरह 
दोषयुक्त नहीं होती है । उनकी इच्छा विशुद्ध होती है । मक्तकी 
इच्छा भी भगवानके भावानुसार ही होती है | भगवानूने कहा 
है कि में भके हृदयमें रहता हूं । बात ठीक है | जैसे हम 
सबके शरीरमें निराकाररूपसे su स्थित & उसी प्रकार 
भगवान्‌ भी निराकार सतू चित्‌ आनन्दघनरूपसे समीके हृदयमें 

स्थित हैं परन्तु भक्तोंका हृदय शुद्ध होनेसे उसमें वे प्रत्यक्ष दीख 
पड़ते हैं, यही भक्त हृदयकी विशेषता है । सूर्यका प्रतिविम्ब 
काठ, पत्थर और दर्पण पर समान ही पड़ता है परन्तु खच्छ 
दर्षणमें तो वह दीखता है | काठ, पत्थरमें नहीं दीखता | इसी 
प्रकार भगवान्‌ सबके हृदयमें रहनेपर भी अभक्तोंके काष्ठ सदृश 
अशुद्ध हृदयमें दिखळायी नहीं देते और भक्तोके खच्छ दपणः 
757 TE हृदयमें प्रत्यक्ष दीख पड़ते | भक्त ध्यानमें उन्हें 
जैसा समझता है वैसे ही वे उसके हृदयमें बसते E | 

महात्मालोग कहा करते हैं कि जहां कीर्तन होता है वहां 
भगवान्‌ खयं साकाररूपसे उपस्थित रहते हैं कीतन करते हुए 
भक्तको साकाररूपमें दीखते भी हैं यह नहीं समझना चाहिये 
कि यह केवळ भक्तकी भावना ही है | वास्तवमें उसे सत्यरूपसे 
ही दीखते ê | केवल प्रतीत होनेवाला तो मायाका कार्य है। 
भगवान्‌ तो मायाशक्तिके कारण हें | महापुरुषोंको यह 
मान्यता सत्य है कि- ' 





मङ्कक्ता यत्र गायन्ति तत्र तिष्ठामि नारद। 


यह हो सकता है कि भगवान्‌ साकाररूपसे sided 

रह कर भी किसीको न दीखें परन्तु वे कीतनमें खयं रहते हैं इस 
बांतपर विश्वास करना ही श्रेयस्कर है | 

जत्र भगवान्‌ चाहे जहां, जिस रूपमे भक्तकी इच्छानुसार 

प्रकट हो सकते हैं तब भक्त अपने भगवानका किसी भी रूपें 


16 


ध्यान करे, फळ एक ही होता है, मोरमुकुटधारी इयामसुन्द्र 
भगवान्‌ श्रीकृष्णका ध्यान करे या धनुषबाणधारी. मर्यादा- 
पुरुषोत्तम भगवान्‌ श्रीरामका करे | राङ्क चक्र गदा पद्मधारी 
भगवान्‌ श्रीविष्णुका ध्यान करे या विरवरूप विराट परमात्माका | 
बात एक ही है । जिसरूपका ध्यान कर उसीको पूर्ण मानकर 
करना चाहिये । इसी प्रकार जप भी अपनी रुचिके अनुसार 
ॐ, राम, कृष्ण, इरि, नारायण शिव आदि किसी भी भगवन्नाम- 
का करे, सवका फल एक ही है | सगुणके कुछ ध्यानकी विधि 
ومد‎ प्रकाश! नामक कल्याणमें प्रकाशित छेखोंमें और 
“सचे सुखकी प्रात्तिक उपाय! # शीषैक कल्याणके दूसरे ASA 
` अकाशित लेखमें प्रकाशित हो चुकी है | वहां देख लेनी TÊR | 

अब यहां भगवानके विश्वरूपके सम्बन्धमें कुछ कहना 
है । भगत्रानने अर्जुनको जो रूप दिखलाया था वह भी 
विश्वरूप था और वेदवर्णित भूर्भुवः खः रूप यह ब्रह्माण्ड भी 
भगवानका विश्वरूप है। दोनों एक ही बात है । सारा विश्व 
ही भगवानका स्वरूप है । स्थावर जंगम सबमें साक्षात्‌ परमात्मा 
विराजमान है । समस्त विश्वको परमात्माका स्वरूप मानकर 
उसका सत्कार और सेवा करना ही विश्वरूप परमात्माका सत्कार 
और सेवा करना है | विश्वमें जो दोष या विकार हैं वह सब 
परमात्माके स्वरूपमें नहीं EI यें सत्र बाजीगरकी लीलाके 

o» ° प्रेममक्तिप्रकाश ? और “सच्चे सुखकी प्राप्तिक उपाय' नामक 
दोनों लेख पुस्तकाकार गोता प्रेससे मिल सकते हें । 

समान क्रीड़ामात्र हैं | नामरूप सब खेल है। भगवान्‌ तो सदा 
अपने ही स्वरूपमें स्थित हैं । निराकाररूपसे तो परमात्मा 
बर्फमें जलकी भांति सर्वत्र परिपूर्ण हैं, बर्फमें जलसे भिन्न अन्य 
कोई वस्तु ही नहीं है | जलकी जगह बर्फका पिण्ड दीखता है 
वास्तवमें कुछ है नहीं, इसीप्रकार उस शुद्ध ब्रह्ममें यह संसार 
दीखता है वस्तुतः है नहीं ! 

सगुणरूपसे अग्निकी तरह अव्यक्त होकर व्यापक है, 
सो चाहे जव साकाररूपमें प्रकट हो संकता है, यही वात 
ऊपर कही गयी है, इसी व्यापक परमात्माको विष्णु कहते हैं, 
विष्णु शब्दका अर्थ ही व्यापक होता है । 


भगवान्‌ गुणातीत हैं, बुरे भले सभी TG 
युक्त हैं, केबल FET सम्पन्न हैं । 


ATT कोई भी गुण नहीं, वे गुणातीत हैं, बुरे भळे 
सभी गुण उनमें हैं, और उनमें केवळ सहुण हैं दुर्गुण हैं ही 
नहीं । ये तीनों ही बातें भगवानके लिये कही जा सकती हैं, 
इस विषयको कुछ समझना चाहिये | 

शुद्ध 2۳ निराकार चेतन विज्ञानानन्दघन सर्वव्यापी 
परमात्माका वास्तविकरूप सम्पूर्ण गुणोंसे सर्वथा अतीत हे । ' 
जगतूके सारे गुण अवगुण सत्‌ रज और तमसे बनते हैं, सत , 
रज, तम तीनोंगुण मायाके अन्तर्गत हैं, इसीसे उसका नाम 
त्रियुणमयी माया है | इनमें सत्त्व उत्तम है, रज मध्यम है और 

ee 


तम अधम है | परमात्मा इस मायासे अत्यन्त विलक्षण, सर्वथा 
अतीत और गणरहित है इसीस उसका नाम शुद्ध है। अतएव 
वह गुणातीत है। | 

माया वास्तवमें है तो नहीं, यदि कहीं मानी जाय तो वह 
भी कल्पनामात्र है। यह मायाकी कल्पना परमात्माके एक अमेः 
È | गुण अवगुण सब मायामे है। इस न्यायसे, सत्य, दया, 
त्याग, विचार और काम, कध, लोम, मोह आदि गुण और | 
अवगुणोसे युक्त यह सम्पूर्ण संसार उस परमात्मा ही 
अध्यारोपित है । इससे समी सद्गण और दुर्गुण Sunt आरोपित 
माने जा सकते हैं | इस स्थितिमें बह बुरे भले सभी gen 
युक्त कहा जा सकता है । 


यह ब्रह्माण्ड जिसके अन्तर्गत है वह मायाविरिष्ट ब्रह्म 
सष्टिकती ईश्वर TEAR भिन्न नहीं है, वह मायाको अपने 
अधीन करके प्रादुर्भूत होता है, समय समयपर अवतार 
धारण करता है इसीसे उसे मायाविशिष्ट कहते हैं। गीताम 
कहा है ।- 


अजोऽपि सन्नव्ययात्मा भूतानामीश्वरोऽपि सन्‌ ` 
प्रकृति TAIT ۱ 
( गोता ४। ६ ) 
जैसे अवतार होते हैं वैसे हीं सृष्टिकी आदिमं भी 
मायाको अपने अधीनं करके द्वी भगवान्‌ प्रकट होते हैं | 
EL 


इन्हींका नाम विष्णु हे, ये आदि पुरुष विष्णु सर्व सत्त्वगुण 
सम्पन्न हैं | सतोगणकी मूर्ति हैं ۱ सात्विक, तेज, प्रभाव 
सामथ्य, विभूति आदिसे विभूषित हैं | देवीसम्पदाके गुण ही 
सत्त्वगुण हैं | शुद्ध सत्त्व ही उनका TEY है | दुर्गुण तो रज 
और तममें रहते हैं, प्रेम सादर्यता और समानतामें होता है 
इसीसे जिस भक्तमें देवीसम्पत्तिके गुण होते हैं वही भगवान के 
दनका उपयुक्त पात्र समझा जाता है । मायाविशिष्ट सगुण 
भगवान्‌ मायाको साथ लेकर समय समयपर अवतार धारण 
किया करते हैं | वे सतरेगुणसम्पन्न हैं | शुद्ध, स्वतन्त्र, प्रभु और 
सवशक्तिमान्‌ हैं| ऐसी कोई भी बात नहीं जो वे नहीं कर 
सके | इसीलिये, यद्यपि उस शुद्ध सत्तगुणरूप सगुण साकार 
परमात्मामें रज और तम वास्तवमें नहीं रहते तथापि वह रज 
तमका कार्य कर सकता है भगवान्‌ विष्णु दुष्टदळनरूप 
हिंसात्मक कार्य करते हुए दीख पड़ते हैं । मानवदृष्टिसे उनमें 
हिंसा या तमकी प्रतीति होती है परन्तु वस्तुतः उनमें यह 
बात नहीं है | न्यायकारी होनेके कारण वे यथावश्यक कार्य 
करते हैं | राजा जनक मुक्त पुरुष थे, परम सात्त्विक थे परन्तु 
: राजा ANR कारण न्याय करना उनका काम था | चोरोंको 
चे दण्ड भी दिया करते थे | इसमें कोई दोषकी बात भी नहीं | 
माता अपने प्यारे बच्चेको शिक्षा देनेके लिये धमकाती और 
'किसी समय आवश्यक समझकर RAR हृदयसे एक आध थप्पड़ 
भी जमा देती है पेरन्तु ऐसा करनेमें उसकी दया ही भरी रहती 

& | इसी प्रकार दयानिधि न्यायकारी भगवानका दण्ड विधान 
भी दयासे युक्त ही होता है |भगवानने कहाहै- . 
धर्माविरुद्धो भूतेषु कामोऽस्मि भरतर्षभ | 
धर्मयुक्त काम मैं हूं, परन्तु पापयुक्त नहीं | भगवान्‌ सत्‌ 
हैं सात्त्विक हैं शुद्ध सत्त्व हैं। वे मायाके gue विद्यासे सम्पन्न 
हैं जीव अविद्यासम्पन्न है | विद्यामें ज्ञान है, प्रकाश है, वहां 
अवगुण या अन्धकार ठहर ही कैसे सकता है! अवगुण तो 
अविद्यामें रहते हैं | इस न्यायसे भगवान्‌ केवल सद्गुण सम्पन्न हैं| 
ऊपरके विविचनसे यह सिद्ध हो गया कि परमात्मा 
गुणातीत, गुणागुणयुक्त और केवळ सत्त्वगुणसम्पन्न कहे जा 
सकते हैं । 
भगवानका खरूप ओर निराकार साकारकी एकता | 
रारीरके तीन मेद êg, सूक्ष्म और कारण जो दीख 
पड़ता है सो स्थूळ है, जो मरनेपर साथ जाता है वह सूकम हे 
और जो मायामें ल्य हो जाता है वह कारण है | शरीरके ये 
तीनों भेद नित्य भी देखे जाते हैं । जाम्रतमें स्थूळ शरीरं काम 
करता है | खम्नमें सूक्ष्म और gu कारण रहता है | इसी 
प्रकार परमात्माके भी तीन खरूप कहें जा सकते हैं महाप्रल्यमें 
रहनेवाळा परमात्माका कारण खूप है, सारा विश्व उसीमें ल्य 
होकर रहता दै, उस समय केवल परमेश्‍वर और उनकी प्रकृति 
रहते हैं सारे जीव प्रकृतिक अन्दर ल्य हो जाते हैं । जीवम 

भी प्रकृति पुरुष दोनांका अंश है । चेतनता परमात्माका अंश 
हे और अज्ञान प्रकृतिका | मायाकी उपाधिके कारण महा- 
ASAH भी जीव मुक्त नहीं होते | उसके वाद सृष्टिकी आदिमं 
फिर सोकर जाग उठनेके समान अपने अपने कर्मफलानुरूप 
नानारूपोंमें जाग उठते E इसप्रकार महाप्रल्यमें परमात्माका 
रूप कारण कहा जा सकता है | 

परमात्माका सूक्ष्मरूप सत्र जगह रहता हे, इसीका नाम 
आदि पुरुष हे, सृष्टिका आदिकारण यही है। इसीका नाम 
विराट विश्वरूप है | 

परमात्मा स्थूळरूपसे 55 चक्र गदा पद्मधारी भगवान्‌ 
बिष्णु हैं जो सदा नित्यधाममें विराजते हैं | 

भक्तकी भावनाके अनुसार ही भगवान्‌ वन जाते हैं | 
यह समस्त ब्रह्माण्ड परमात्माका शरीर है, इसीके अन्दर अपना 
O है, इस न्यायसे हम सब भी परमात्माके ded E | 

एक TA वात और समझनी चाहिये | जब आकाश 
निर्मळ होता है, सूर्य उगे इए होते हैं, उस समय सूर्यके और 
अपने बीचमें आकाराभें कोई चीज नहीं दीखती परन्तु वहां 
जळ रहता है । यह मानना पड़ेगा कि सूर्य और अपनेवीचमें 
जळ भरा हुआ है परन्तु वह दीखता नहीं क्योंकि वह सूक्ष्म 
और प्रमाणुख्पमें रहता है, जव उसमें घनता आती है तब 
क्रमशः उसका रूप स्थूल होकर व्यक्त होने लगता है | सूर्यदेव 
स्क -अ्निका-पिण्ड-दै ।:-अग्निके तापसे भाप वनती है, जब 

भाप घन होती है तत्र उसके बादल वन जाते हैं, फिर उनमें 
जळका संचार होता है, पानीके वादळ पहाड़ परसे चले जाते 
हों उस समय कोई वहां चछा जाय तो वर्षी न होने पर भी 
उसके कपड़े भींग जाते हैं | वादलमें जलकी घनता होनेपर बूंदें 
बन जाती हैं और घनता होती है तो वही ओळे वनकर वरसने 
लगता है। फिर वह ओले या वर्फ गर्मी पहुंचते ही गलकर 
पानी हो जाते हैं, और अधिक गर्मी होनेपर उसीकी फिर 
भाप बन जाती है, भाप आकाशमें उड़कर A हो जाती 
है अन्तमें जल फिर उसी परमाणु अव्यक्त रूपमें परिणत हो 
जाता है । इस परमाणुरूपमें स्थित जलको अत्यन्त सूक्ष्म 
परमाणुको ETT स्थूळ दिखळानेवाळे यन्त्रसे भी कोई नहीं 
देख सकता । पर जळ रहता अवस्य है । न रहता तो आता 
कहांसे ? 
इस दृष्टान्तके अनुसार परमात्माका खरूप समझना 
चाहिये । श्रीमद्भगवद्वीतामें कहा है- 
अक्षरं ब्रह्म परमं भावोऽध्यात्मुच्यते | 
भूतभावोदूवकरो विसगेः ART . 
अधिभूतं क्षरो भावः पुरुपश्वाधिदेवतम्‌ | 
अधियज्ञोऽहमेबात्र देहे देहतां वर ॥ 
( अ० ८ शोक ३-४ ( 
अर्जुनके सात .प्रश्नोंमें छः प्रश्न ये थे कि ब्रह्म क्या 
है, कर्म कया है, अध्यात्म क्या है, अधिभूत कया है, अधिदेव 

क्या है, और अधियज्ञ क्या है ? भगवानूने उपर्युक्त छोकोंमें 
इनका यह उत्तर दिया कि, अक्षर ब्रह्म है, खभाव अध्यात्म 
है, शास्त्रोक्त त्याग कर्म है, नाश होनेवाळे पदार्थ अधिभूत हैं, 
समष्टिप्राण रूपसे हिरण्यगर्म द्वितीय पुरुष अधिदैव है, और 
'निराकार ब्रह्म व्यापक विष्णु अधियज्ञ है | 
उपर्युक्त दृष्टान्तसे इसका IST इस प्रकार समझा 
जा सकता है | 
( १ ( परमाणुखूप sre स्थानमें- 
शुद्ध सचिदानन्द्घन गुणातीत परमात्मा जिसमें यह 
संसार न तो कमी हुआ और न है, जो केवळ अतीत, परम, 
अक्षर है । 
( २ ( "Ted जळ- 
वही शुद्ध ब्रह्म अधियज्ञ निराकाररूपसे व्याप्त रहनेवाळा 
मायाविशिष्ट ۱ 
(३) बादल- | 
अधिदेव, सबका प्राणरूप हिरण्यगर्भ ब्रह्मा | सत्रह 
۲۳13 समूहको सूक्ष्म कहते हैं इनमें प्राण प्रधान है | सबके 
प्राण मिलकर समष्टिप्राण हो जाते हे, यह समट्टिप्राण HET 
भी रहता है ۱ EET नहीं | 
_ (४) जल्की लाखों करोड़ों बूंदें- 
.. जगतूके सब जीव |. .. = 

(५) वर्षा- 

जीवोंकी क्रिया | 

(६) जलके ओले या बरफ- 

पञ्चभूतोंकी अत्यन्त स्थूल सृष्टि | 

इस सृष्टिका खरूप इतना स्थूळ और विनाशशील है 
कि जरा सा ताप लगते ही क्षणमरमें ओ्ोके गकर पानी हो 
जानेके सदृश तुरन्त गळ जाता है | यहां ताप 67 
वह प्रकाश या गर्मी है जिसके पैदा होते ही स्थूल सुष्टिरूपी 
ओले तुरन्त गळ जाते हैं | 

अज्ञान ही सरदी है | जितना अज्ञान होता है उतनी: 
स्थूलता होती है और जितना ज्ञान होता है उतनी ही सूक्ष्मता 
होती है | जो पदार्थ जितना मारी द्वोता है, वह उतना दी नीचे: 
गिरता है, जितना हलका होता है उतना ही उपरको उठता 
हे । अज्ञान ही बोझा है, जळके अत्यन्त स्थूळ होनेपर जब. 
वह बरफ बन जाता है तभी उसे नीचे गिरना पड़ता है इसी 
प्रकार अज्ञानके बोझसे स्थूल हो जानेपर जीवको ۲ 
पड़ता हे. | 

ज्ञानरूपी तापके प्राप्त होते ही संसारका बोझ उतर जाता 
है और जैसे तापसे गलकर जळ बननेपर और भी ताप प्रात 
होनेसे वह जळ qi या भाप होकर ऊपर उड़ जाता है, वैसे 
ही जीव भी ऊपर उठ जाता है। ' . 

जीवात्मा खास FT स्वरूप दै, परन्तु जडता या 

अज्ञानसे जव यह स्थूळ हो जाता है तभी इसका पतन 
होता है | अज्ञान ही अधःपतन है और ज्ञान ही उत्थान 
है | एकबार शेष सीमा तक उठनेपर फिर नहीं गिरता | सब 
'कुछ परमेश्वर ही हो जाता है वास्तवमें तत्त्वसे है तो एक ही | 
'परमाणु, भाप, वादळ, बूंद, ओले सब जळ ही तो हैं | 


इस न्यायसे समी वस्तुएँ एक ही परमात्मतत्त्व है इसलिये 
भगवान्‌ चाहे जेसे, चाहे जब, चाहे जहां,.चाहे जिसरूपसे 
प्रकट हो जाते हैं। इस बातका ज्ञान होनेपर साधकको सब 
जगह RR ही दीखते हैं | जळका तत्त्व समझ लेनेपर सब 
जगह जळ ही दीखता है वही परमाणुमे और वही Seu 
अत्यन्त सूक्ष्मम भी वही और अत्यन्त स्थूलमें भी वही । इसी 
प्रकार सूक्ष्म और स्थूलमें वही एक परमात्मा है। ' अणो- 
रणीयान्‌ महतो महीयान्‌ । ' यही निराकार साकारकी 
'एकरूपता है । 


अज्ञानसे अहंकार बढ़ता हे जितना अहंकार अधिक 
होता है उतना ही वह सांसारिक वस्तुओंको अधिक ग्रहण 
करता है जितना सांसारिक बोझ अधिक होगा उतना ही वह 
नीचे जायगा | तीन गुण हैं इनमें तमोगुण सबसे भारी है 
इसीसे तमोगुणी पुरुष नीचे जाता है, रजोगुण समान है 
इससे रजोगुणी बीचर्मे मनुष्यादिमें रह जाता है, सत्त्वगुण 
हका है, इससे सतोगुणी प्रमात्माकी ओर ऊपरको उठता है- 

ऊध्वं गच्छ न्ति सच्वस्था 
मध्य तिष्ठन्ति राजसा!’ 
अधागच्छान्त ۳ 


हळकी-चीज ऊपर तैरती है भारी डूब जाती है। आसुरी . 
सम्पदा तमोगुणका स्वरूप है इसलिये वह नीचे ले जाती है | 
सतोगुण हलका होनेसे ऊपरको उठाता है । दैवीसम्पदा ही 
सत्त्वगुण है यही FI सम्पत्ति है यह सम्पत्ति ज्यों ज्यों 
बढ़ती है त्यों ही त्यां साधक ऊपर उठता है, याने परमात्मा- 
के समीप पहुंचता है | 


इस तरहसे स्थूळ और सूक्ष्ममें उस एकही परमात्माको 
व्यापक समझना चाहिये | परमात्मा व्यापकरूपसे सबको 
देखते और जानते हैं | 


सर्वतःपाणिपादं तत्सवेतोऽक्षिशिरोगुखम्‌ | 
सर्वतःश्रतिमछोके समेमाइृत्य ۱۱ 
(HATI अ० १३।१३) 

वह ज्ञय कैसा है! सब ओरसे हाथ पैखाळा सब ओर नेत्र, 
सिर तथा सुखवाळा एवं सब ओरसे कानवाळा है | ऐसा कोई 
स्थान नहीं जहां वह न हो, ऐसा काई शब्द नहीं जिस वह 
न सुनता हो, ऐसा कोई दृश्य नहीं जिसे वह न देखता हो 
ऐसी कोई वस्तु नहीं जिसे वह ग्रहण न करता हो और ऐसी 
कोई जगह नहीं जहां वह न पंहुँचता | 

हम यहां प्रसाद लगाते हैं तो वह तुरन्त खाता दै, 
हम यहां स्तुति करते हैं तो वह सुनता है । हमारी प्रत्येक 
क्रियाको वह देखता है परन्तु हम उसे नहीं देख सकते | 
इसपर यह प्रश्न होता है कि एक ही पुरुषकी सब जगह 
सब इन्द्रिया कैसे रहती हैं? आंख है वहां नाक कैसे हो सकतीः 
है ? इसके उत्तरमें यही कहा जा सकता है कि यह वात तो 
ठीक है qeq परमात्मा इससे विलक्षण है वह कुछ अलौकिक 
शक्ति है उसमें सब कुछ सम्भव है | मान लीजिये, एक सोनेकाः 
ढेला है, उसमें कड़े वाजूबन्द कण्ठी आदि सभी गहने सभी 
जगह हैं | जहां इच्छा हो वहींसे सव चीजें मिल सकती हैं 
इसी प्रकार वह एक ऐसी वस्तु है जिसमें सव जगह सभी वस्तुएं 
व्यापक E | सभी उसमेंसे निकल सकती हैं वड सब जगहकी. 
और सबकी बातोंको एक साथ सुन सकता है ओर सबको 
एक साथ देख सकता है । ۱ 

खप्तमें आख, कान, नाक, वगेरह न होनेपर भी अन्तःकरण 
स्वयं सब क्रियाओंको आप ही करता और आप ही देखता 
सुनता है | द्रष्टा, दरान और दृश्य सभी कुछ बन जाता है 
इसीप्रकार ईइवरीय शक्ति भी बड़ी विलक्षण दवै वह सब जगह 
सब कुछ करनेमें समथा समर्थ है | यही तो उसका FE 
और विराट स्वरूप है । 

साकाररूप उस परमेश्वरका शरीर है समस्त ब्रह्माण्ड 
उसका शरीर है जैसे बर्फ जळका शरीर है परन्तु उषसे अलग 

नहीं | इसी प्रकार क्या संसार मी वस्तुतः ऐसा ही है! 
क्या शरीर भी परमात्मा है ! 


इसके उत्तरमें यही कहना पड़ता है कि है भी और : 


नहीं भी ! इस शरीरकी कोई सेवा करता या आराम पहुंचाता 
डै तब में उसे अपनी सेवा और अपने को आराम पहुंचता है 
ऐसा मानता हूं परन्तु वस्तुतः मैं शरीर नहीं हूं मैं आत्मा हूं, पर 
जबतक में इस साढ़े तीन हाथकी देहको ۲ मानता हूं तब 
तक वह में हूं | इस स्थितिमें ब्रह्माण्ड ईश्‍वर है, सबको उसकी 
सेवा करनी चाहिये, उसकी सेवा ही ईश्वरकी सेवा है संसारको 


सुख पहुंचाना ही परमात्माको सुख पहुंचाना है और जब में | 


यह शरीर नहीं हूं तब यह ब्रह्माण्ड रूपी शरीर भी ईर नहीं 
है यह अपना शारीर है तमीतक वह उसका शरीर है अपने 
सब उसके अंश हैं तो वह अंशी है, वास्तवमे अन्तमें हम 
आत्मा ही ठहरते हैं शरीर नहीं | परन्तु जबतक ऐसा नहीं है 
तबतक इसी चाळसे चलना चाहिये | यथार्थ ज्ञान होनेपर 
तो एक शुद्ध ब्रह्म ही रह जायगा | 


इस न्यायसे निराकार साकार सब एक ही वस्तु है । 

जगत्‌ परमेश्वरमें अध्यारोपित मात्र है महात्मा लोग ऐसा ही 

कहते हैं जैसे रज्जुमें सपकी प्रतीति मात्र है वास्तवमें है नहों | 

सम्मका संसार अपनेमें प्रतीत होता है मृगतृष्णाका जळ या 

आकाराम तिरमिरे प्रतीत होते हैं इसी प्रकार परमात्मामे संसारको 

प्रतीति होती है इस बातको महात्मा पुरुष ही जानते &l 
जागनेपर जागनेवाळेको ही स्वम्के संसारकी असारताका यथार्थ 


ज्ञान होता है | जवतक यह वांत जाननेमे नहीं आती तवतक 
उपाय करना चाहिये ۱ उपाय यह है-- 


निराकार और साकार किसी भी रूपका ध्यान करनेपर 
जो एक ही परमवस्तु उपलब्ध होती है उस परमेश्वरकी सत्र 
प्रकारसे शरण होकर इन्द्रिय या शरीरसे उसकी सवा करनी, 
मनसे उसे स्मरण करना, श्वाससे उसका नामोच्चारण करना, 
कानोंसे उसका प्रभाव सुनना और शरीरसे उसकी मंगलमयी 
इच्छानुसार चलना यही उसकी सेवा है, यही असली भाक्ति 
है और इसीसे आत्माका शीघ्र कल्याण हो सकता है ! 


3० 212: शान्तिः शान्तिः 

आनन्द cale | | 
(४) दोनों ळोकोंको सुधारिये | 

<“... gu भक्ति विषयक लेखोंको पढ़कर जिस आनन्दको S 
प्राति करता ह, उसका अनुभव मेरा हृदय ही कर सकता EI 
इश्वर करे यह सवका कल्याण साधन करे ca २९ | 

